ไม่ได้ทะลุผ่านเส้นนี้ซะนาน มีโอกาสผ่านไปทางโรงเรียนจันทร์หุ่นบำเพ็ญ เลยมุ่งเข้าซอยประชาราษฎร์บำเพ็ญ 24 ที่จะไปทะลุกับทางออกแยกเหม่งจ๋ายได้ เข้าไปหน่อย ซ้ายมือจะเป็นป้าย winner court เราก็ชะลอตัวได้เลยค่ะ จอดรถกันริมถนนได้เลย .... ตัวร้านอยู่ฝั่งตรงข้ามเป็นห้องแถว 1 คูหา เห็นชัดๆว่าขายก๋วยเตี๋ยวเรือแน่ เพราะมีหัวเรือยื่นมาหน้าร้านเลย 

บรรยากาศในร้านสบายๆ ไม่ได้สวยเลิศ แต่สะอาดดีค่ะ ร้านไม่แอร์นะคะ ..... ก๋วยเตี๋ยวมีให้เลือกทั้งเนื้อและหมู ชามเล็กและชามใหญ่ เกาเหลาก็มี หม้อไฟก็มา อันนี้เลือกทานตามความชอบและปริมาณที่เล็งไว้ได้เลยค่ะ 

ส่วนเราได้เล็กหมูชามใหญ่ พร้อมน้ำเปล่า 1 ขวด+น้ำแข็ง 1 แก้ว รวมค่าเสียหายที่ 50 บาทถ้วนๆ ถือเป็นราคารับได้ เพราะก๋วยเตี๋ยวชามนึงอิ่มพอตัวค่ะ หมูชิ้นใหญ่อยู่ (เมื่อเทียบกับสไตล์ก๋วยเตี๋ยวเรือด้วยกัน) ทั้งหมด 3 ชิ้น ลูกชิ้น 2 ลูก ..... รสชาติจะออกเค็มนำ เติมน้ำตาลนิด น้ำส้มอีกหน่อยก็พอแล้วสำหรับเรา ยังงัยก่อนปรุงชิมกันก่อนนะจ๊ะ ส่วนใครไม่ทานเผ็ดคงต้องแจ้งตั้งแต่สั่ง เพราะเหมือนเค้าจะมีพริกใส่มาด้วย ไม่ได้เผ็ดมาก แต่ถ้าคนไม่ทานเผ็ดเลยคงแสบลิ้นอยู่ค่ะ 